
2024.gada 26.septembra iepirkuma līguma 
Par vienotās ugunsdrošības un civilās aizsardzības platformas izstrādi, 
ieviešanu un uzturēšanu 
Nr 14-1-12/120/24

Vienošanās protokols Nr.7
Reģ. Nr.  14-1-11/67/26


Iekšlietu ministrijas Informācijas centrs, reģistrācijas numurs 90000289913, tā […] personā, kurš rīkojas saskaņā ar Ministru kabineta […] noteikumiem […] (turpmāk – Pasūtītājs), no vienas puses, un
AS “Emergn”, reģistrācijas numurs 40003275598, ko saskaņā ar statūtiem pārstāv tās […], (turpmāk – Izpildītājs), no otras puses,
(abi kopā turpmāk – Puses, bet katrs atsevišķi – Puse), ievērojot Pušu starpā 2024.gada 26.septembra noslēgto iepirkuma līgumu  (turpmāk – Līgums) Par vienotās ugunsdrošības un civilās aizsardzības platformas izstrādi, ieviešanu un uzturēšanu (turpmāk – Līgums) un pamatojoties uz Līguma 2.4. un 5.2.punktiem, kā arī saskaņā ar Līguma 1.pielikuma “Tehniskā specifikācija” (turpmāk – Tehniskā specifikācija) 5.10.3.punktu, Puses vienojas par Līguma priekšmeta papildinājumiem (turpmāk - Izmaiņu pieprasījumi), kuri radušies Tehniskajā specifikācijā noteikto prasību precizēšanas gaitā, kas tiks realizēti par papildu samaksu. Izmaiņu pieprasījumam ir veikta darbietilpības novērtēšana atbilstoši Tehniskās specifikācijas 5.1.8.punktā noteiktajam (vienošanās protokola 1.pielikums).

1. Papildināt Līgumu ar jaunām prasībām:
1.1. IP-18 Integrācijas pirmreizējai datu ielādei un VUCAP datu attēlošana uz kartes
1.1.1. Integrācijas, kas nepieciešamas pirmreizējai datu ielādei VUCAP datubāzē
1.1.1.1. Tā kā vēsturiskie dati .xlsx/.csv formāta failos nesatur strukturētu informāciju par Objektu kadastra numuru un īpašniekiem, datu pirmreizējās ielādes laikā nepieciešams nodrošināt kadastra numura identifikāciju pēc adreses teksta, lai VZD Kadastrs IS varētu atrast Objektu īpašniekus un identificēt Objektu veidus un objekta personu lomas, cik tālu tas ir iespējams, izmantojot pieejamos datus. Detalizētas prasības jāsaskaņo lietotājstāstos.
1.1.1.2. Pirms datu saglabāšanas datu bāzē, nepieciešams .xlsx/.csv formāta failos reģistrētās personas validēt pret eLietas platformas Personu reģistru, lai VUCAP datubāzē netiktu saglabāti nekorekti dati. Detalizētas prasības jāsaskaņo lietotājstāstos.
1.1.2. Datu attēlošana uz kartes – integrācija ar ArcĢIS
1.1.2.1. Nepieciešams nodrošināt VUCAP datu attēlošanu uz kartes, kuru var atvērt no VUCAP iekšējās vides. Lai kartē atspoguļotie dati būtu aktuāli, nepieciešams sagatavot un regulāri nodot VUCAP datus ArcĢIS tālākai apstrādei. Detalizētas prasības datu kopām un integrācijas nodrošināšanai jāsaskaņo lietotājstāstos.
2. Pēc programmatūras sekmīgas uzstādīšanas pirmsprodukcijas vidē 10 (desmit) darba dienu laikā identificēto trūkumu novēršanas kārtība ir noteikta Līguma 4.5.punktā. Izmaiņu pieprasījumi var tikt piegādāti Izpildītājām testēšanai gan atsevišķi, gan nodevuma ietvaros, kopā ar citiem programmatūras papildinājumiem.
3. Ja darbu izpildes laikā tiek identificētas atkarības, kuru dēļ pasūtīto darbu nav iespējams realizēt pilnībā vai daļēji un kuru novēršana nav vienpersoniskā Izpildītāja atbildībā, darbu izpildes termiņš tiek pagarināts par laika periodu, kas bija nepieciešams atkarības novēršanai no tās identificēšanas brīža.
4. Izmaiņu pieprasījuma piegāde satur:
4.1. saskaņotas prasības lietotājstāstu formā;
4.2. pirmkodu;
4.3. papildinātu Programmatūras prasību specifikāciju;
4.4. papildinātu Programmatūras projektējuma aprakstu;
4.5. papildinātu Arhitektūras dokumentu.
5. Izmaiņu pieprasījumu nodošana-pieņemšana un apmaksa tiek veikta saskaņā ar Līguma 2.5.3.1. un 2.5.3.2.punktiem.
6. Pasūtītājs pasūta Izmaiņu pieprasījumu sarakstā iekļautos darbus atbilstoši saskaņotajām prasībām par darbietilpības novērtējumā norādīto cenu un Izpildītājs apņemas par norādīto samaksu tos izpildīt.
7. Šī vienošanās stājas spēkā to abpusējas parakstīšanas dienā un ir Līguma neatņemama sastāvdaļa.
8. Šī vienošanās protokola darbu izpildes summa ir 30 624,00 EUR (trīsdesmit tūkstoši seši simti divdesmit četri euro un nulle centi) bez pievienotās vērtības nodokļa (turpmāk – PVN). Papildus punktā minētai summai Pasūtītājs maksā pievienotās vērtības nodokli saskaņā ar spēkā esošo nodokļa likmi.
9. Šī vienošanās protokola darbu izpildes termiņš: 2026. gada 22. maijs.
10. Pušu pārstāvji šo vienošanos paraksta ar drošu elektronisko parakstu, kas satur laika zīmogu. Parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama abpusēji parakstīti šī vienošanās elektroniskā formātā..
11. Dokumenta parakstītāji: 

	Pasūtītājs:
	Izpildītājs:

	Iekšlietu ministrijas Informācijas centrs
	Emergn AS

	[…]
(paraksts*) […]
	
[…]
(paraksts*) […]




*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

